stanford-oval/wikipedia huggingface dataset:
Kärsäkorennot
Aiheesta muualla

Teemu Rintala, Tomi Kumpulainen & Petri Ahlroth. Suomen verkkosiipiset. Hyönteistarvike TIBIALE oy, Helsinki 2014. ISBN 978-952-67544-5-1
BugGuide.net
Tree of Life: Mecoptera
| --- | --- |
Taksonitunnisteet:  Wikidata: Q205301  Wikispecies: Mecoptera  ADW: Mecoptera  AFD: Mecoptera  BOLD: 109  BugGuide: 56  CoL: 3J4  EoL: 928  EPPO: 1MECOO  Fauna Europaea: 11364  Fauna Europaea (new): 855f2d46-5966-45ad-b1b4-9f70d4a511a4  GBIF: 1000  iNaturalist: 49369  IRMNG: 10423  ITIS: 114994  NBN: NBNSYS0000160388  NCBI: 27420  NZOR: 0c858b71-8ee1-4516-9c64-4705534c9554  Open Tree of Life: 1094288  Paleobiology Database: 136708  Plazi: 106887C7-FFFD-7501-6E84-FE0FF0AFFB3C  Tree of Life: 8227
Ted Bundy

| Ted Bundy |
| --- | --- |
 Ted Bundy pidätettynä vuonna 1978
Henkilötiedot
Syntynyt: 24. marraskuuta 1946 Burlington, Vermont, Yhdysvallat
Kuollut: 24. tammikuuta 1989 (42 vuotta) Florida State Prison, Bradfordin piirikunta, Florida, Yhdysvallat
Kansalaisuus:   Yhdysvallat
Muut tiedot
Muut nimet:  Ted Nelson (äitinsä hakema nimi) Kenneth Misner Chris Hagen Richard Burton Officer Roseland Rolf Miller
Rikokset:  murha
Uhrit:  30 tunnustamaansa
Vangittu:  Elokuussa 1975
Syyte:  murha, raiskaus
Rangaistus:  Kuolemantuomio
Theodore Robert Bundy (synt. Cowell) (24. marraskuuta 1946 Burlington, Vermont – 24. tammikuuta 1989 Bradfordin piirikunta, Florida) oli yhdysvaltalainen sarjamurhaaja, joka tappoi vuosina 1973–1978 lukuisia nuoria naisia Washingtonin, Utahin, Coloradon, Oregonin, Idahon ja Floridan osavaltioissa. Uhrien lopullista lukumäärää ei tiedetä. Bundy tunnusti 30 murhaa.
| 0 | 1 | 2 |
| --- | --- | --- |
| ” | Minä olen kylmäverisin piru, mitä olette tavannut. | ” |

Bundya on monesti pidetty sosiopaattina. Häntä kuvattiin älykkääksi, oppineeksi, komeaksi ja miellyttäväksi. Hän murhasi useita tyttöjä ja naisia; tavallisesti tylpällä esineellä, toisinaan kuristamalla. Usein hän myös raiskasi uhrinsa. Heistä useat noudattivat tiettyjä kasvon muotoja sekä hiustyyliä. Ne olivat soikeahkot ja ruskeat, ehkä vaaleaan päin.
Elämä > Lapsuus

Ted Bundy, syntymänimeltään Theodore Robert Cowell, oli 22-vuotiaan Louise Cowellin ja tuntemattoman miehen avioton lapsi. Louise Cowell vietti raskautensa viimeiset kuukaudet aviottomien äitien talossa Burlingtonissa, Vermontissa.lähde?
Louise muutti pian lapsensa syntymän jälkeen takaisin Pennsylvanian Philadelphiaan vanhempiensa luokse, joita Ted alkoi pian kutsua isäkseen ja äidikseen – äitiään hän kutsui vanhemmaksi sisarekseen. Tedin ollessa nelivuotias Louise muutti Tacomaan Washingtonin osavaltioon sukulaistensa luokse.lähde?
Cowell harkitsi poikansa luovuttamista adoptoitavaksi, koska tuohon aikaan avioliiton ulkopuolinen lapsi oli skandaali. Hän tuli kuitenkin toisiin aatoksiin ja muutti sittemmin sekä oman että Tedin sukunimen Nelsoniksi toivoen ihmisten pitävän häntä eronneena tai leskenä. Louise meni 19. toukokuuta 1951 naimisiin kirkossa tapaamansa John Culpepper Bundyn kanssa. Siten nuori Theodore sai sukunimen, josta hän sittemmin teki pahamaineisen.lähde?
Bundy vaikutti nuorena tavalliselta lapselta. Hänen kouluarvosanansa olivat hyviä ja hän osallistui aktiivisesti partio- sekä kirkon toimintaan. Ensimmäiset varoittavat merkit ilmenivät tirkistelynä ja näpistelynä. Hän sai kuitenkin pidettyä julkisivua yllä, valmistui high schoolista vuonna 1965 ja sai stipendin Washingtonissa sijaitsevaan Puget Soundin yliopistoon.lähde?
Elämä > Mahdollisia ympäristötekijöitä

Louise muutti asumaan vanhempiensa luokse Tedin ollessa vielä pikkulapsi. Tedille kerrottiin, että hänen isovanhempansa olivat hänen vanhempiaan ja että hänen äitinsä oli hänen vanhempi sisarensa. Isoisä oli erittäin väkivaltainen. Ted sai tietää valheesta samoihin aikoihin, kun hänen ensirakkautensa Stephanie Brooks hylkäsi hänet.lähde?
Tedin persoonallisuus muuttui, ja hän alkoi opiskella psykologiaa ja osallistui politiikkaan. Sittemmin tämä uusi persoona hurmasi Stephanien täysin, ja hän suostui kosintaan. Kaksi päivää myöhemmin Ted jätti Stephanien ja aloitti kolme vuotta kestäneen murha-aallon.lähde?
Seuraavan puolen vuoden kuluessa hän murhasi noin kymmenen naista Oregonissa, Utahissa ja Washingtonissa. Bundyllä oli etunaan miellyttävät, mutta helposti unohdettavat kasvonpiirteet. Lisäksi Bundy harhautti uhrejaan tekeytymällä virkavallan edustajaksi, kuten poliisiksi. Häntä kuvailtiin myöhemmin kameleontiksi, sillä hän saattoi näyttää täysin eri ihmiseltä vain kampausta muuttamalla.
Elämä > Mahdolliset Kanadassa surmatut uhrit

Kanadan ratsupoliisi oli löytänyt 13 uhrin ruumiit, ja yksi kadonneeksi julistettu oli jäänyt löytymättä lokakuusta 1969 lukien. Näistä huomattavan monen profiilit eli kasvokuvat sekä ikähaarukka ja surmaamisten tekotapa - seksuaalimurha, muistuttivat Ted Bundyn uhreiksi joutuneita. Katoamiset ja ruumislöydöt tapahtuivat Brittiläisessä Kolumbiassa.
Elämä > Ensimmäinen oikeudenkäynti ja pako

8. marraskuuta 1974 Carol Ann DaRonch pelastui täpärästi Bundyn kynsistä. Bundy esitti poliisia ja onnistui houkuttelemaan DaRonchin autoonsa. Tyttö onnistui pakenemaan Bundyn käytyä väkivaltaiseksi. Bundy saatiin sittemmin kiinni ja tuomittiin 30. kesäkuuta 1976 DaRonchin sieppauksesta vankeuteen. Tällä välin Coloradon viranomaiset olivat päässeet Bundyn lukuisista murhista selville ja aloittivat syytteiden valmistelun.lähde?
7. kesäkuuta 1977 Bundy siirrettiin Pitkinin piirikunnan oikeustaloon murhaoikeudenkäyntiä varten. Väliajalla Bundy päästettiin käymään oikeustalon lakikirjastossa, jossa hän hyppäsi toisessa kerroksessa sijaitsevasta ikkunasta ja pakeni. Hän harhaili lähitienoilla, kunnes hänet saatiin viikkoa myöhemmin kiinni. Uutta oikeudenkäyntiä odotellessaan Bundy karkasi toistamiseen. Hänen oli jotenkin onnistunut saada käsiinsä sahan ja 500 dollaria käteistä, mahdollisesti viereisessä sellissä olleelta vangilta. Ajan myötä Bundy sahasi sellinsä kattoon neliömäisen aukon. Joulukuun 30. päivän vastaisena yönä hän kiipesi aukosta, pääsi pääkäytävään ja käveli suoraan etuovesta ulos – vanginvartija oli tuona yönä muualla. Bundy varasti pysäköintialueelta auton ja katosi öiseen Coloradoon.lähde?
Elämä > Bundy matkaa Floridaan

Poikettuaan ensin Michiganissa, Chicagossa ja Atlantassa Bundy jatkoi matkaansa kohti Floridan Tallahasseeta, missä sijaitsee Floridan yliopiston kampus. Seuraavan kuukauden kuluessa Bundy teki tunnetuimmat murhansa. Chi Omega -opiskelija-asuntolassa Bundy murhasi kaksi opiskelijaa ja pahoinpiteli raa’asti kahta muuta. Margaret Bowman ja Lisa Levy oli pahoinpidelty kuoliaaksi tylpällä esineellä. Levy oli myös raiskattu, hänen sisäänsä oli tungettu hiuslakkatölkki ja häntä oli purtu eri puolille kehoa.
9. helmikuuta 1978 Bundy matkusti Floridan Lake Cityyn, missä hän sieppasi ja murhasi 12-vuotiaan Kimberly Leachin. Poliisi pysäytti Bundyn 15. helmikuuta Pensacolassa. Poliisi havaitsi rekisterikilven perusteella auton varastetuksi ja pidätti Bundyn. Bundy tunnistettiin varsin pian ja vietiin Miamiin odottamaan oikeudenkäyntiä.lähde?
Elämä > Tuomiot

Tuomari Edward Cowart totesi Bundyn syylliseksi ja langetti tälle kuolemantuomion. Tämän jälkeen Bundya odotti uusi oikeudenkäynti, jossa tuomari Wallace Jopling antoi hänelle toisen kuolemantuomion. Bundy meni naimisiin entisen työkaverinsa Carole Ann Boonen kanssa tämän toisen oikeudenkäynnin aikana. Carole synnytti Bundyn ainoan lapsen lokakuussa 1982. Lopulta Boone muutti kuitenkin pois, otti avioeron ja muutti oman sekä tyttärensä sukunimen.lähde?
Bundyn odottaessa kuolemantuomionsa täytäntöönpanoa 1980-luvulla Floridan osavaltionvankilassa hänen naapurisellissään istui tunnettu moninkertainen murhaaja ja Henry Lee Lucasin rikostoveri, Ottis Toole.lähde?
Elämä > Teloitus

Bundyn kuolemantuomio sähkötuolissa pantiin täytäntöön Floridan osavaltionvankilassa 24. tammikuuta 1989 kello 7.06. Hänet julistettiin kuolleeksi 7.16. Sadat ihmiset, mukaan lukien kaksikymmentä palveluksesta vapaata poliisia, lauloivat, tanssivat ja sytyttivät ilotulitteita vankilan ulkopuolella.
Bundy kieltäytyi viimeisellä ateriallaan pyytämästä mitään erityistä, joten hänelle tarjottiin vankilan oma perinteinen viimeinen ateria: pihvi, paistettuja kananmunia, paahtoleipää, maitoa, kahvia, mehua, voita ja marmeladia.
Uhrit

Alla on kronologinen lista Ted Bundyn tunnetuista uhreista. Bundy ei koskaan antanut selkeää tunnustusta uhrien todellisesta määrästä, mutta juuri ennen teloitustaan hän väitti murhanneensa 30 ihmistä. Kymmentä uhria ei ole vieläkään tunnistettu. Kaikki listatut naiset, joiden kohdalla ei lue toisin, tapettiin.
Uhrit > 1973

Toukokuussa: Tuntematon peukalokyytiläinen Washingtonin osavaltiossa, jäännöksiä ei ole löytynyt.
Uhrit > 1974

4. tammikuuta: Joni Lenz (18-vuotias), jota Bundy nuiji rautaputkella päähän yliopistossa Washingtonissa. Lenz kuitenkin selvisi hengissä.
1. helmikuuta: Lynda Ann Healy (21-vuotias). Bundy nuiji hänet tainnoksiin ja sieppasi opiskelija-asunnostaan.
12. maaliskuuta: Donna Gail Manson (19-vuotias). Bundy sieppasi hänet matkalta jazzkonserttiin Evergreenin yliopiston kampukselta Washingtonissa. Bundy tunnusti murhan, mutta Mansonin ruumista ei koskaan löydetty.
17. huhtikuuta: Susan Elaine Rancourt (18-vuotias). Katosi kävellessään Ellensburgin yliopiston alueella yöllä.
6. toukokuuta: Roberta Kathleen Parks (22-vuotias). Katosi Oregonin yliopistosta matkalla ystäviensä tapaamispaikalle.
1. kesäkuuta: Brenda Carol Ball (22-vuotias). Katosi ravintolasta Washingtonin Burienissa.
11. kesäkuuta: Georgeann Hawkins (18-vuotias). Katosi tyttökerhonsa takapihalta yliopistosta Washingtonissa.
14. heinäkuuta: Janice Anne Blackburn Ott (23-vuotias) ja Denise Marie Naslund (19-vuotias). Heidät siepattiin vain muutaman tunnin päässä toisistaan lähellä Sammamishin puistoa Issaquahissa, Washingtonissa.
2. lokakuuta: Nancy Wilcox (16-vuotias). Katosi Holladayssa, Utahissa. Hänen ruumistaan ei koskaan löydetty.
18. lokakuuta: Melissa Smith (17-vuotias). Katosi Utahin Midvalesta poistuttuaan pizzeriasta.
31. lokakuuta: Laura Aime (17-vuotias). Katosi halloween-juhlista Lehissä, Utahissa.
8. marraskuuta: Carol Ann DaRonch, pakeni Bundylta hyppäämällä ulos hänen autostaan Utahin Murrayssa ja selviytyi.
8. marraskuuta: Debra Kent (17-vuotias). Katosi koulunsa parkkipaikalta Utahin Bountifulissa vain muutama tunti sen jälkeen kun DaRonch oli paennut Bundylta. Vähän ennen teloitustaan Bundy tunnusti jättäneensä Kentin ruumiin eräälle alueelle lähellä Fairview’tä, mistä löytyi myöhemmin Kentin ikäisen ja kokoisen henkilön polvilumpio. DNA-testejä ei ole tehty.
Bundya epäillään myös Vancouverissa 2. elokuuta 1974 kadonneen Carol Valenzuelan murhasta. Hänen jäännöksensä löydettiin kaksi kuukautta myöhemmin Olympiasta.
Uhrit > 1975

12. tammikuuta: Caryn Campbell (23-vuotias). Hän oli sairaanhoitaja, joka katosi sulhasensa kanssa viettämänsä laskettelumatkan aikana hotellistaan Snowmassissa, Coloradossa.
15. maaliskuuta: Julie Cunningham (26-vuotias). Katosi matkalla läheiseen ravintolaan Vailissa, Coloradossa. Bundy tunnusti haudanneensa hänen ruumiinsa lähelle Riflen aluetta Coloradossa, mutta sieltä ei koskaan löydetty jäännöksiä.
6. huhtikuuta: Denise Oliverson (25-vuotias). Siepattiin hänen pyöräillessään vanhempiensa luo Coloradon Grand Junctionissa. Bundy tunnusti Oliversonin murhan yksityiskohtaisesti, mutta hänen ruumistaan ei koskaan löydetty.
6. toukokuuta: Lynette Culver (13-vuotias). Siepattiin Alamedan koulun pihalta Pocatellossa, Idahossa. Hänen ruumistaan ei koskaan löydetty.
28. kesäkuuta: Susan Curtis (15-vuotias). Katosi kävellessään yksin asuntolalleen nuorten kokouksen aikana Brighamin lukiossa Utahin Provossa. Hänen ruumistaan ei koskaan löydetty.
Bundya epäillään myös Melanie Suzanne Cooleyn murhasta. Cooley katosi 15. huhtikuuta 1975 lähdettyään Nederlandin lukiosta Coloradossa. Hänen nuijittu ja kuristettu ruumiinsa löydettiin huoltotyöntekijöiden kadulta läheltä Coal Creekin kanjonia 2. toukokuuta.
Uhrit > 1978

15. tammikuuta: Lisa Levy (20-vuotias), Margaret Bowman (21-vuotias), Karen Chandler ja Kathy Kleiner Deshields. Heidät nuijittiin tainnoksiin rautaputkella ja raiskattiin Floridan yliopistossa, Floridan Tallahasseessa. Tapausta kutsuttiin nimellä ”The Chi Omega Killings” eli ”Chi Omega -murhat”. Chandler ja Deshields selvisivät hengissä.
15. tammikuuta: Cheryl Thomas. Thomas pahoinpideltiin nukkuessaan, kahdeksan korttelin päässä Chi Omega -tyttökerhosta. Hän kuitenkin selviyityi.
9. helmikuuta: Kimberly Leach (12-vuotias). Hänet siepattiin Lake Cityn ala-asteelta Floridassa ja raiskattiin, murhattiin sekä paloiteltiin Suwannee River State Parkissa.
Elokuvat

Bundystä on tehty vuonna 2002 julkaistu elokuva Ted Bundy sekä kaksi TV-elokuvaa; The Deliberate Stranger vuodelta 1986 ja The Stranger Beside Me vuodelta 2003. Sekä elokuva Bundy: An American Icon (2009), alkuperäiseltä nimeltään Bundy: A Legacy of Evil, jossa Bundya näyttelee Corin Nemec. Myös Netflix julkaisi vuonna 2019 neljäosaisen dokumentaarisen sarjan Ted Bundysta. 2019 tehtiin elokuva Extremely Wicked, Shockingly Evil, and Vile, jossa Ted Bundyä näyttelee Zac Efron.
Vuonna 2021 julkaistiin Ted Bundy: American Boogeyman - elokuva.
Kirjallisuutta

Ann Rule: The Stranger Beside Me, W. W. Norton, 2000. (päivitetty 20-vuotisjuhlapainos) ISBN 0-393-05029-7
Richard W. Larsen: Bundy – The Deliberate Stranger, 1980. ISBN 0-13-089185-1
Aiheesta muualla

Kuvia tai muita tiedostoja aiheesta Ted Bundy Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Yhdysvallat  Tšekki  Alankomaat  Puola 
Muut:  IdRef 
Ted Bundy vankilassa heinäkuussa 1978
Kärsäkoiso

| Kärsäkoiso |
| --- | --- |

Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Aitokaksisirkkaiset Eudicots
Kladi::  Asteridit
Lahko::  Solanales
Heimo::  Koisokasvit Solanaceae
Alaheimo::  Solanoideae
Tribus::  Solaneae
Suku::  Marjakoisot Solanum
Laji::  rostratum
Kaksiosainen nimi
 Solanum rostratum  Dunal 
Katso myös
   Kärsäkoiso Wikispeciesissä   Kärsäkoiso Commonsissa 
Infobox OKNimi-testi OK: 
Kärsäkoiso (Solanum rostratum, aik. S. cornutum) on yksivuotinen, keltakukkainen ja piikikäs koisokasvi. Kasvi on myrkyllinen.
Ulkonäkö ja koko

Kärsäkoiso kasvaa 20–50 senttimetriä korkeaksi. Varsi on tyvestä puutunut, tanakka ja haarova. Varressa, lehdissä ja verhiössä on vankkoja, jopa 1 cm:n pituisia keltaisia piikkejä. Koko kasvissa on vanukemaista hapsi- ja tähtikarvapeitettä. Lehdet ovat pariosaisia. Lehtien liuskat vaihtelevat muodoltaan puikeista soikeisiin ja ovat pariliuskaisia. Pikkuliuskat ovat pyöreäkärkisiä. Kukinto on viuhko. Kukintoperä on yhdiskasvuinen varren kanssa. 3–8-kukkaiset viuhkot sijaitsevat yksittäin paljon lehtihankojen yläpuolella. Verhiö ja teriö ovat hieman vastakohtaisia. Verhiö on kellomainen. Ratasmainen teriö on 2–4 cm leveä ja keltainen. Heteitä on viisi kappaletta ja ne ovat toisiaan vasten kartiomaisena ryhmänä. Niistä neljä ylintä ovat lyhyitä ja keltaisia, alin on pitkä ja punakärkinen. Ponnet ovat kärkirei'illä avautuvia. Suomessa kärsäkoiso kukkii elo-lokakuussa. Pallomainen, keltainen marja on halkaisijaltaan noin senttimetrin.
Levinneisyys

Kärsäkoiso on alkujaan kotoisin Pohjois- ja Keski-Amerikasta. Se on levinnyt tulokaslajina muun muassa Eurooppaan. Pohjoismaissa sitä tavataan Tanskassa, Etelä-Ruotsissa ja -Suomessa sekä Norjassa lähes koko rannikkoalueella aivan pohjoisimpia osia lukuun ottamatta. Suomessa kärsäkoiso on satunnainen uustulokas, jota on tavattu lähinnä Lounais-Suomessa. Uusia yksittäisiä havaintoja lajista on tehty Etelä-Savosta ja Raahen tienoilta.
Elinympäristö

Pohjoismaissa kärsäkoison kasvupaikkoja ovat ratapihat, satamat, joutomaat ja pellot.
Aiheesta muualla

Kasviatlas 2020: Kärsäkoison levinneisyys Suomessa.
| --- | --- |
Taksonitunnisteet:  Wikidata: Q1788430  Wikispecies: Solanum rostratum  APA: 3573  APDB: 119797  APNI: 70249  BOLD: 502797  Calflora: 7660  CoL: 4Y42K  eFloraSA: Solanum_rostratum  EoL: 581195  EPPO: SOLRS  EUNIS: 184933  FloraBase: 7033  FNA: 242414375  FoAO2: Solanum rostratum  GBIF: 2930922  GRIN: 101426  iNaturalist: 62642  IPA: 6463  IPNI: 820804-1  IRMNG: 10204816  ISC: 50544  ITIS: 30454  MichiganFlora: 2714  NatureServe: 2.128244  NBN: NBNSYS0000034341  NCBI: 45839  NSWFlora: Solanum~rostratum  NZOR: 999fddea-364b-43b7-8423-9e8fa3dfbd2e  NZPCN: 2792  Observation.org: 157000  Open Tree of Life: 121200  PFI: 4718  Plant List: tro-29600309  PLANTS: SORO  POWO: urn:lsid:ipni.org:names:820804-1  SANBI: 2853-73  Tropicos: 29600309  VASCAN: 9384  VicFlora: 44715bc7-cb3a-4de1-8eda-f3bfd89d6450  WisFlora: 9204  WFO: wfo-0001030906  Laji.fi: MX.39560 
Kärsäkoison herbaarionäyte. Kuva: Forest Starr & Kim Starr.
Butch ja femme

Lesbojen Butch/Femme Societyn marssi New Yorkin Gay Pride -paraatissa.
Butch ja femme (myös fem) ovat lesboyhteisöissä syntyneitä termejä, joilla viitataan seksuaalivähemmistöön kuuluvien tiettyihin identiteetteihin ja/tai ilmaisun tapoihin. Butchilla kuvataan yleensä seksuaalivähemmistöön kuuluvia naisia, joilla on maskuliinisempi ulkonäkö, kun taas femme kuvaa yleensä naisia, joilla on feminiinisempi ulkonäkö.
Alkujaan Yhdysvalloissa toisen maailmansodan myötä kehittyneet butch- ja femme-identiteetit olivat keskeisiä työväenluokkaisen lesbokulttuurin kehityksessä. Butch ja femme loivat tuolloin sosiaalisen järjestelmän, jonka avulla lesbot pystyivät rakentamaan yhteisöllisyyttä. Butcheilla ja femmeillä oli myös merkittävä vaikutus queer-tutkimuksen syntyyn akateemisessa maailmassa 1990-luvulla. Käsiteparilla on nykypäivänäkin merkitystä seksuaali- ja sukupuolivähemmistöihin kuuluvien yhteisöissä, vaikka termien merkitykset ja käyttötavat ovatkin muuttuneet ajan myötä.
Ominaisuudet

Sekä butchiin että femmeen liittyy stereotypioita ja oletuksia siitä, miltä näitä termejä käyttävät ihmiset näyttävät ja toteuttavat sukupuoli-ilmaisuaan ja seksuaalista käyttäytymistään. Ilmaisu voi kuteinkin vaihdella suuresti henkilön sukupuoli-identiteetin, seksuaalisuuden ja/tai kulttuuritaustan mukaan.
Ominaisuudet > Butch

Butch-termi kehittyi kuvaamaan maskuliinisia lesboja 1900-luvun puolivälissä. Nykyisin se on laajempi käsite maskuliinisesti itseään ilmaiseville LGBTQ+-ihmisille.
Perinteiseen butch-estetiikkaan kuuluvat miesten vaatteet, lyhyet hiukset ja meikittömyys. Vaatetuksessa klassisia ovat olleet farkut ja valkoiset t-paidat, nahkatakit ja työkengät, ketjut ja kultaiset kaulakorut. Estetiikan lisäksi oleellisena pidetään butchin asennetta ja energiaa, tapaa kantaa itsensä.
Vaikka butch-lesbot saattavat pukeutumisen ja maneereiden kautta muodossa omaksua maskuliinisen sukupuoli-ilmaisun, he eivät välttämättä omaksu maskuliinisia käyttäytymismalleja ja asenteita kaikissa sosiaalisissa yhteyksissä. Stereotyyppisesti butch-lesbo on synonyymi seksuaalisen "antajan" roolille, mutta butchien ja femmejen seksuaalista käyttäytymistä tarkastelleen tutkimuksen mukaan eri termejä käyttävien lesbojen seksuaalisissa mieltymyksissä on hyvin vähän eroja.
Ominaisuudet > Butch > Muita termejä maskuliinisille queerihmisille

Stud: Termi, jota jotkut mustat maskuliiniset lesbot käyttävät kuvaamaan kokemuksiaan. Muita kuin mustia maskuliinisia lesboja ei pidetä studeina.
Stone butch: Butch, joka ei halua, että häntä kosketetaan seksuaalisesti. Tämä voi tarkoittaa eri asioita henkilökohtaisten mieltymysten mukaan. Ilmaisu yleistyi Leslie Feinbergin Stone Butch Blues -kirjan (1993) julkaisemisen myötä.
Soft butch: Lempeämpi versio butchista, jossa yleisesti maskuliiniseen ilmaisuun voidaan yhdistää feminiinisempiä elementtejä, kuten koruja tai maalattuja kynsiä.
Ominaisuudet > Femme

Femme syntyi 1900-luvun puolivälissä kuvaamaan feminiinisiä lesboja, jotka seurustelivat butchien kanssa. Butchin tapaan femme on viime vuosikymmeninä kehittynyt laajemmaksi nimitykseksi LGBTQ+-ihmisille, jotka ilmaisevat itseään naisellisella tavalla.
Femmejen naisellisuuden tunnusmerkkinä on patriarkaalisen naiseuden tarkoituksellinen kumoaminen, liioittelu ja/tai räikeä hylkääminen. Stereotyyppisesti femmet ymmärretään vain butchien rakastajina sekä passiivisina ja vastaanottavina seksuaalisesti.
Femme-nimitystä voivat käyttää jopa homo-, bi- ja queer-miehet. Jotkut pitävät tätä kehitystä lesbokulttuurin omimisena ja vaativat rajanvetoa sen suhteen, kuka voi kutsua itseään femmeksi. Viitatessa feminiinisiin queer-miehiin femme lyhennetään toisinaan muotoon fem.
Ominaisuudet > Femme > Muita termejä feminiinisille queerihmisille

High femme: Femme, jonka esiintyminen on erittäin feminiinistä.
Stone femme: Nainen, joka ei välttämättä halua seksuaalista kontaktia.
Historia

Butch ja femme nousivat julkisen lesbouden peruskäsitteiksi 1940-luvulla. Seuraavien vuosikymmenten ajan nämä naiset olivat ainoat näkyvät queer-naiseuden hahmot. Lesbot kehittivät nämä käsitteet, jotta he tekisivät seksuaalisen halunsa näkyväksi ja loisivat sosiaalisen järjestelmän, jonka avulla he voisivat rakentaa yhteisöllisyyttä. Lisäksi trans- ja butch-yhteisöt ovat kietoutuneet toisiinsa ja olleet päällekkäisiä jo vuosikymmeniä.
Queer-yhteisön kasvu ja seksuaalisuutta koskevien sosiaalisten, kulttuuristen ja poliittisten uskomusten kehittyminen loivat useita haasteita femme- ja butch-identiteettien hyödyllisyydelle ja legitimiteetille, mutta ne ovat yhä merkittäviä queerihmisten keskuudessa.
Historia > Etymologia

Etymologisesti ”butch” on luultavasti lyhenne sanasta ”butcher”, joka oli "kovikseen" (eng. tough kid) viittaava amerikkalainen slangisana 1900-luvun alkupuolella. Butch tässä merkityksessä oli todennäköisesti saanut innoitusta myös tunnetusta lainsuojattomasta Butch Cassidystä. 1940-luvun alkuun mennessä sanaa käytettiin halventavana nimityksenä ”aggressiivisille” tai ”machoille” naisille, mutta lesbot ottivat termin lähes välittömästi haltuunsa. Sana femme tarkoittaa ranskaksi naista.